
9. Napirendi pont
















ELŐTERJESZTÉS

Csabdi Község Önkormányzat Képviselő-testületének
2026. szeptember 29. napjára összehívott 
rendes, nyílt ülésére









Az előterjesztés címe és tárgya: 

elvi döntés a Csabdi 57. és 58. hrsz-ú ingatlanok értékesítéséről

A tárgykört rendező jogszabály:
· Magyarország helyi önkormányzatairól szóló 2011. évi CLXXXIX. törvény
· Az önkormányzat vagyonáról, a vagyonnal való rendelkezés és vagyonkezelés szabályairól szóló 10/2013. (VII. 31.) önkormányzati rendelet 









Előterjesztő:			Huszárovics Antal polgármester
Az előterjesztést készítette: 	Dr. Sisa András jegyző

Tisztelt Képviselő-testület!

Tájékoztatom a Tisztelt Képviselő-testületet, hogy Borbély Zoltán és Borbély Zoltánné 2064 Csabdi, 56. hrsz.-ú ingatlan tulajdonosai kérelemmel fordultak az Önkormányzathoz az önkormányzati tulajdonban álló Csabdi 57. hrsz-ú művelés alá nem vett beépítetlen földterület művelési ágú, 231 m2 nagyságú és a Csabdi 58. hrsz-ú művelés alá nem vett beépítetlen földterület művelési ágú, 204 m2 nagyságú ingatlanok megvételére.
Önkormányzati fejlesztési elképzelést az ingatlanok jelenleg nem érintenek. 
Amennyiben a Képviselő-testület úgy dönt, hogy értékesíti az ingatlanokat, akkor az értékbecslés megrendelésre, majd az abban megállapított vételáron a pályázati hirdetmény közzétételre kerül. 
A kérelem az előterjesztés mellékletét képezi!
Kérem, szíveskedjék a Tisztelt Képviselő-testület az előterjesztést megtárgyalni és a határozati javaslatot elfogadni.


Csabdi, 2026. augusztus 19.
   Huszárovics Antal
      polgármester

Határozati javaslat:

Csabdi Község Önkormányzat Képviselő-testületének
/2026. (IX. 29.) határozata

elvi döntés a Csabdi 57. és 58. hrsz-ú ingatlanok értékesítéséről

Csabdi Község Önkormányzat Képviselő-testülete a kizárólagos tulajdonát képező Csabdi 57. hrsz-ú művelés alá nem vett beépítetlen földterület művelési ágú, 231 m2 nagyságú és a Csabdi 58. hrsz-ú művelés alá nem vett beépítetlen földterület művelési ágú, 204 m2 nagyságú ingatlanok értékesítéséről az alábbi elvi döntést hozza:

1. Támogatja az ingatlanok értékesítését, és megállapítja, hogy önkormányzati fejlesztési elképzelést az ingatlanok jelenleg nem érintenek. 

2. Felhatalmazza a polgármestert, hogy rendelje meg a forgalmi értékbecslést és az abban megállapított vételáron pályázati hirdetményt egy Fejér megyei napilapban, a község hirdetőtábláján, valamint az önkormányzati hivatal honlapján tegyen közzé.

Határidő: 	következő képviselő-testületi ülés
Felelős: 	polgármester

